b'\n_START_ARTICLE_\nSusas\n_START_SECTION_\nPaveldas\n_START_PARAGRAPH_\nSuse i\xc5\xa1lik\xc4\x99s tradicinis \xc5\xa0iaur\xc4\x97s Afrikos miest\xc5\xb3 \xc4\xaftvirtintas senamiestis\xc2\xa0\xe2\x80\x93 medina. Yra i\xc5\xa1likusi tvirtov\xc4\x97 (kasba), did\xc5\xbeioji me\xc4\x8det\xc4\x97 (IX a.), kartaginie\xc4\x8di\xc5\xb3 katakombos, ribatas, gynybin\xc4\x97s sienos ir miesto vartai, dengti turg\xc5\xabs souk, amatinink\xc5\xb3 dirbtuv\xc4\x97s, gyvenamieji namai, kuriuos skiria painus gatveli\xc5\xb3 labirintas. Suso medina 1988\xc2\xa0m. \xc4\xaftraukta \xc4\xaf UNESCO pasaulio paveldo s\xc4\x85ra\xc5\xa1\xc4\x85.\n_START_SECTION_\nIstorija\n_START_PARAGRAPH_\nXI a. pr. m. e. dabartin\xc4\x97je Suso vietoje finikie\xc4\x8diai \xc4\xafk\xc5\xabr\xc4\x97 Hadrumetum\xc4\x85. P\xc5\xabn\xc5\xb3 kar\xc5\xb3 metu \xc5\xa1is miestas buvo Romos s\xc4\x85jungininkas, per j\xc4\xaf rom\xc4\x97n\xc5\xb3 laivynas puldin\xc4\x97jo Kartagin\xc4\x85. 434\xc2\xa0m. miest\xc4\x85 u\xc5\xbe\xc4\x97m\xc4\x97 vandalai ir pavadino Hunerikopoliu, bet 534\xc2\xa0m. Justinianas miest\xc4\x85 atkovojo ir pavadino savo vardu. VII a. miest\xc4\x85 u\xc5\xbekariavo arabai ir pavadino Susu. Ilg\xc4\x85 laik\xc4\x85 tai buvo svarbus karinis uostas.'